
Grozījumi Ministru kabineta 2024. gada 16. jūlija noteikumos Nr. 483 "Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 16. jūlija noteikumos Nr. 483 "Eiropas Savienības kohēzijas politikas programmas 2021.–2027. gadam 4.2.3. specifiskā atbalsta mērķa "Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti" 4.2.3.1. pasākuma "Integrēta "skola-kopiena" sadarbības programma atstumtības riska mazināšanai izglītības iestādēs" īstenošanas noteikumi" (Latvijas Vēstnesis, 2024, 138. nr.; 2025, 244. nr.) šādus grozījumus:
· 1. Papildināt ar 4.1.1 apakšpunktu šādā redakcijā:
· "4.1.1 specifiskais iznākuma rādītājs – izglītojamie ar priekšlaicīgas mācību pārtraukšanas un sociālās atstumtības risku, kuri saņēmuši individualizētu atbalstu ESF+ finansējuma ietvaros – 5691 izglītojamie (unikālas personas);".
· 2. Izteikt 18.2.2. apakšpunktu šādā redakcijā:
· "18.2.2. sadarbības partneris informē iesaistāmos dalībniekus par iespēju piedalīties šo noteikumu 23.2. apakšpunktā minētajās supervīzijās, kuras nodrošina finansējuma saņēmējs;".
· 3. Izteikt 18.2.4.2. apakšpunktu šādā redakcijā:
· "18.2.4.2. nodrošina šo noteikumu 23.3.1. apakšpunktā minēto speciālistu (pedagoga, izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, zīmju valodas tulka, ergoterapeita) konsultācijas un atbalsta pasākumu īstenošanu, izņemot gadījumu, ja to nodrošina no valsts vai pašvaldības budžeta līdzekļiem normatīvajos aktos noteiktajā kartībā;".
· 4. Izteikt 18.2.5. apakšpunktu šādā redakcijā:
· "18.2.5. sadarbības partneris sniedz ieguldījumu pasākuma mērķa, šo noteikumu 4. punktā minēto uzraudzības rādītāju un 5. punktā minēto nacionālo rādītāju sasniegšanā;".
· 5. Izteikt 23.2. apakšpunktu šādā redakcijā:
· "23.2. supervīziju īstenošana pedagogiem, atbalsta personālam, pašvaldību pārstāvjiem, kuri ir šo noteikumu 14.1. apakšpunktā minētie sadarbības partneri, un šo noteikumu 23.3.2. apakšpunktā minētajiem izglītojamo mentoriem;".
· 6. Izteikt 23.3.1.1. apakšpunktu šādā redakcijā:
· "23.3.1.1. pedagoga, speciālā pedagoga un skolotāja logopēda atbalsts lasītprasmes un tekstpratības veicināšanai mērķa grupas izglītojamiem 1.–6. klasē, kuriem ir konstatēts sociālās atstumtības vai priekšlaicīgas mācību pārtraukšanas risks;".
· 7. Izteikt 23.3.1.2. apakšpunktu šādā redakcijā:
· "23.3.1.2. pedagoga konsultācijas mācību priekšmetos izglītojamiem 6.–9. klasē un profesionālās izglītības iestāžu un profesionālās izglītības programmas īstenojošo vispārējās izglītības iestāžu izglītojamiem 1.–2. kursā, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī pedagoga konsultācijas mācību priekšmetos un atbalsta pasākumu īstenošana izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;".
· 8. Izteikt 23.3.1.3. apakšpunktu šādā redakcijā:
· "23.3.1.3. izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, zīmju valodas tulka, ergoterapeita atbalsts pēc nepieciešamības mērķa grupas izglītojamiem, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē, izņemot atbalstu, kas tiek nodrošināts šo noteikumu 23.3.1.1. apakšpunktā minētās atbalstāmās darbības ietvaros;".
· 9. Izteikt 23.3.2. apakšpunktu šādā redakcijā:
· "23.3.2. šo noteikumu 23.4. apakšpunktā minēto programmu apguvuša mentora individuāls atbalsts šo noteikumu 23.3. apakšpunktā minētā plāna ietvaros izglītojamiem no 10 gadu vecuma, kuriem ir konstatēts sociālās atstumtības vai priekšlaicīgas mācību pārtraukšanas risks, kā arī izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē;".
· 10. Izteikt 25.3. apakšpunktu šādā redakcijā:
· "25.3. šo noteikumu 23.2. apakšpunktā minēto supervīziju īstenošanas izmaksas;".
· 11. Izteikt 25.4. apakšpunktu šādā redakcijā:
· "25.4. šo noteikumu 23.3. apakšpunktā noteiktā individualizētā atbalsta īstenošanas izmaksas saskaņā ar šo noteikumu 35.5. apakšpunktā minēto finansējuma sadales kārtību un finansējuma kvotu:
· 25.4.1. šo noteikumu 23.3.1. apakšpunktā minēto speciālistu atbalsta un konsultāciju izmaksas atbilstoši atbildīgās iestādes izstrādātai un ar vadošo iestādi saskaņotai vienkāršoto izmaksu metodikai, izņemot zīmju valodas tulka un ergoterapeita atbalsta un konsultāciju izmaksas, kas ir attiecināmas kā faktiskās izmaksas;
· 25.4.2. šo noteikumu 23.3.2. apakšpunktā minēto izglītojamo mentoru individuālā atbalsta izmaksas atbilstoši atbildīgās iestādes izstrādātai un ar vadošo iestādi saskaņotai vienkāršoto izmaksu metodikai;".
· 12. Izteikt 27. punktu šādā redakcijā:
· "27. Šo noteikumu 24.2. apakšpunktā minētās netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā šādā kārtībā: 
· 27.1. finansējuma saņēmējam – no šo noteikumu 25.10. apakšpunktā minētajām tiešajām attiecināmajām personāla izmaksām, ko aprēķina tikai tām izmaksām, kas radušās uz darba tiesisko attiecību pamata;
· 27.2. sadarbības partnerim – sākot ar 2026. gada 1. septembri, no šo noteikumu 25.4. apakšpunktā minētajām tiešajām attiecināmajām personāla (pedagoga, izglītības psihologa, sociālā pedagoga, pedagoga palīga, speciālā pedagoga, pedagoga karjeras konsultanta, bibliotekāra, skolotāja logopēda, zīmju valodas tulka, ergoterapeita un izglītojamo mentora) izmaksām, kuras aprēķina tikai tām izmaksām, kas radušās uz darba tiesisko attiecību vai uzņēmuma (pakalpojuma) līguma pamata."
· 13. Izteikt 32.1. apakšpunktu šādā redakcijā:
· "32.1. izvērtējumu, tai skaitā par šo noteikumu 23.3. apakšpunktā minētā individualizētā atbalsta īstenošanu mērķa grupas izglītojamiem, kuri par vispārējās pamatizglītības programmas apguvi ir saņēmuši tikai liecību un atkārtoti mācās 9. klasē vai ir uzņemti profesionālās izglītības iestādē, veic ne retāk kā divas reizes projekta īstenošanas laikā – projekta vidusposmā un projekta beigās, bet ne vēlāk kā līdz 2029. gada 30. jūnijam;".
· 14. Izteikt 33.5. apakšpunktu šādā redakcijā:
· "33.5. uzkrāj informāciju par mērķa grupas dalībniekiem, kuri saņem šo noteikumu 23.3. apakšpunktā minēto individualizēto atbalstu, atbilstoši Eiropas Parlamenta un Padomes 2021. gada 24. jūnija Regulas (ES) 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013, I pielikumam un Ministru kabineta 2023. gada 21. marta noteikumu Nr. 135 "Eiropas Savienības fondu projektu pārbaužu veikšanas kārtība 2021.–2027. gada plānošanas periodā" 1. pielikumam;".
· 15. Izteikt 35.2. apakšpunktu šādā redakcijā:
· "35.2. nodrošina vismaz trīs vispārīgās un trīs specifiskās darbības un uzkrāj datus un ziņo par rādītāju "Specifiskus atbalsta pakalpojumus integrācijai izglītības un darba vidē saņēmušo personu ar invaliditāti un funkcionēšanas ierobežojumiem skaits" (VINPI_08), kas veicina horizontālā principa "Vienlīdzība, iekļaušana, nediskriminācija un pamattiesību ievērošana" ievērošanu;".

